**APR og Dinan går for LIQUI MOLY**

De to tuningspesialistene bruker nå utelukkende tyskproduserte oljer og additiver

**April 2019 – Den tyske produsenten av oljer og additiver, LIQUI MOLY, er eksklusiv leverandør av smøremidler til de to amerikanske tuningspesialistene APR og Dinan. I tillegg til oljer, handler de to firmaene additiver og andre bilkjemiske produkter hos LIQUI MOLY.**

APR retter seg spesielt mot modeller fra Volkswagen-konsernet – det vil si Volkswagen, Audi, Porsche, Škoda og Seat – og tilbyr alt fra dekk, bremser og eksosanlegg til chip-tuning og turboladere for bileiere som ønsker mer ut av sine serieproduserte kjøretøy. Selskapet driver virksomhet verden over, og har et nettverk av 600 forhandlere fordelt over alle kontinenter. Dinan har fokus på BMW-modeller, og tilbyr her et lignende sortiment.

APR og Dinan deltar på en rekke regionale og lokale tunertreff i USA. I den forbindelse la de merke til LIQUI MOLY, som ofte var eneste representerte oljemerke. «Disse treffene er for oss dobbelt så viktige», forklarer Sebastian Zelger, Director LIQUI MOLY USA. «For det første er oljene og additivene våre førstevalg når det er snakk om å sikre topp motoreffekt. Og for det andre er det ikke bare de som besøker disse treffene, som kjøper produktene våre. De tipser også vennene sine om hvilke oljer og additiver de bør bruke.»

Alle de tre foretakene har dessuten spesialisert seg på modeller fra Tyskland. «Bilprodusentene der har for lengst gått bort fra oljer med API-spesifikasjon», påpeker Sebastian Zelger. «I stedet har de utviklet egne og svært krevende oljespesifikasjoner.» LIQUI MOLY tilbyr disse oljene – attpåtil med offisiell godkjenning fra Volkswagen og BMW. På grunn av alle disse fellestrekkene, bestemte de tre foretakene seg for å inngå et tett samarbeid. «Vi er opptatt av å gi kundene våre det aller beste – og det innbefatter motorolje fra LIQUI MOLY», sier Nathan Fette, Brand Manager hos Dinan.

Dinan og ARP bruker nå utelukkende oljer og additiver fra LIQUI MOLY, og viser det både på kjøretøyene sine og i sosiale medier. Samarbeidet var ikke mer enn forseglet før LIQUI MOLY deltok i et forhandlertreff med APR og Dinan. Flesteparten av forhandlerne kjente allerede LIQUI MOLY, og mange hadde hatt dette merket i sortimentet sitt lenge. Gjennom det offisielle samarbeidet håper LIQUI MOLY å øke denne omsetningen betraktelig. «Samarbeidet med APR og Dinan er et viktig skritt for oss – både i USA og internasjonalt», understreker Sebastian Zelger.

**Om APR**

APR ble grunnlagt i 1997 og er i dag verdensledende på tuning-ettermarkedet for Volkswagen, Audi, Seat, Škoda, Porsche og andre merker. Selskapet utvikler og produserer deler, programvare, kalibrerings- og registreringsverktøy for motor- og girstyring, innbefattet luftinntak, eksosanlegg, ladeluftkjølere, turboladere, fjæring, bremsesystem og dekk. Takket være et automatisert leveringssystem kan APR sende døgnet rundt fra den 7400 m2 store distribusjonssentralen i Opelika, USA. Se [www.goapr.com](http://www.goapr.com) for mer informasjon.

**Om Dinan**

Dinan, som ble grunnlagt i 1979, er i dag den fremste leverandøren av BMW-tuning i USA. Selskapet utvikler, produserer og markedsfører et omfattende sortiment av produkter og systemer med høy ytelse. Sortimentet distribueres via et landsdekkende nettverk av autoriserte Dinan Performance Centers som også omfatter utvalgte BMW-avtaleforhandlere og BMW-verksteder. For kort tid siden utvidet Dinan med europeiske merker som Mini og Mercedes.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2018 kom på 545 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de